4.10.2022
MT
Il-Ġurnal Uffiċjali tal-Unjoni Ewropea
L 256/5
DEĊIŻJONI TA’ IMPLIMENTAZZJONI TAL-KUMMISSJONI (UE) 2022/1847 tat-28 ta’ Settembru 2022 dwar it-talba għar-reġistrazzjoni tal-inizjattiva taċ-ċittadini Ewropej intitolata “Lenti fuq id-Diżabbiltajiet Speċifiċi fit-Tagħlim fil-Livell tal-UE”, skont ir-Regolament (UE) 2019/788 talParlament Ewropew u tal-Kunsill (notifikata bid-dokument C(2022) 6901) (It-test bl-Ingliż biss huwa awtentiku)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (UE) 2019/788 tal-Parlament Ewropew u tal-Kunsill tas-17 ta’ April 2019 dwar l-inizjattiva taċ-ċittadini Ewropej (1), u b’mod partikolari l-Artikolu 6(2) u (3) tiegħu, Billi: (1)
Fl-1 ta’ Awwissu 2022 ġiet ippreżentata talba lill-Kummissjoni għar-reġistrazzjoni ta’ inizjattiva taċ-ċittadini Ewropej intitolata “Lenti fuq id-Diżabbiltajiet Speċifiċi fit-Tagħlim fil-Livell tal-UE”.
(2)
L-objettivi tal-inizjattiva huma spjegati mill-organizzaturi kif ġej: “Din l-Inizjattiva għandha l-għan li tiffaċilita l-aċċess għall-edukazzjoni għall-persuni b’diżabbiltajiet speċifiċi fit-tagħlim (jiġifieri dislessija, diskalkulija, disgrafija).
L-istudenti b’diżabbiltajiet bħal dawn jiffaċċjaw diffikultajiet fil-perkors edukattiv tagħhom minħabba nuqqas ta’ għarfien dwar is-suġġett, nuqqas ta’ materjal ta’ studju adegwat, u kundizzjonijiet inġusti fl-eżamijiet.
Minkejja li l-Istati Membri indirizzaw il-kwistjoni individwalment, id-diskrepanzi fid-definizzjonijiet ta’ diżabbiltajiet fit-tagħlim, il-metodi distinti ta’ identifikazzjoni u assistenza jagħtu lok għal diverġenzi bejn il-pajjiżi.
Għalhekk, l-istudenti jaf jiġu ttrattati b’mod differenti fi Stati Membri oħra li jista’ jostakola d-dritt ta’ moviment liberu tagħhom kif mogħti mit-Trattati, li jwassal għal riperkussjonijiet fuq l-edukazzjoni u l-integrazzjoni tagħhom fissoċjetà.
B’dan, nitolbu lill-Kummissjoni tippreżenta proposta għal rakkomandazzjoni tal-Kunsill skont l-Artikolu 165(4), it-tieni inċiż, TFUE b’linji gwida komuni lill-gvernijiet nazzjonali dwar kif jidentifikaw u jindirizzaw id-diżabbiltajiet fit-tagħlim.
Integrazzjoni aħjar tal-persuni b’diżabbiltajiet fit-tagħlim fis-sistema edukattiva tkun pass importanti biex jiġu żgurati opportunitajiet ġusti għaċ-ċittadini kollha tal-UE.”
(3)
Aktar dettalji dwar is-suġġett, l-objettivi u l-isfond tal-inizjattiva jinsabu f’anness ta’ din l-inizjattiva, billi ġew stabbiliti u spjegati fid-dettall ir-raġunijiet biex din l-inizjattiva tiġi appoġġata.
L-anness jenfasizza t-tliet punti li ġejjin tal-inizjattiva, b’mod partikolari (1) li tista’ tenfasizza l-globalità tal-kwistjoni u l-ħtieġa li tiġi indirizzata fuq livell Ewropew, (2) li l-Kummissjoni tista’ tikkontribwixxi għar-riċerka dwar diżabbiltajiet speċifiċi fit-tagħlim bissaħħa tat-tim ta’ esperti tagħha u ta’ perspettiva usa’ tal-leġiżlazzjonijiet tal-Istati Membri — liema riċerka għandha tiffoka fuq li tinstab definizzjoni ta’ diżabilitajiet fit-tagħlim li tkun mifruxa mal-Ewropa kollha u li jiġu stabbiliti miżuri ta’ kumpens, u (3) li l-inizjattiva tista’ tisħaq l-importanza tal-użu ta’ teknoloġiji ġodda fl-iffaċilitar talproċess ta’ apprendiment għall-istudenti b’diżabbiltà fit-tagħlim.
(4)
Dokument addizzjonali mehmuż mal-inizjattiva fih studju komparattiv dwar id-dislessija fl-Ewropa.
(5)
Fir-rigward tal-għan ġenerali tal-inizjattiva li tiffaċilita l-aċċess għall-edukazzjoni għall-persuni b’diżabbiltajiet fittagħlim permezz tal-iżvilupp ta’ edukazzjoni ta’ kwalità billi tinkoraġġixxi l-kooperazzjoni bejn l-Istati Membri u, jekk ikun meħtieġ, billi tappoġġa u tissupplimenta l-azzjoni tagħhom, filwaqt li tirrispetta bis-sħiħ ir-responsabbiltà tal-Istati Membri għall-kontenut tat-tagħlim u l-organizzazzjoni tas-sistemi edukattivi, il-Kummissjoni għandha l-kompetenza li tippreżenta proposta għal att legali abbażi tal-Artikolu 165 tat-Trattat dwar il-Funzjonament talUnjoni Ewropea (TFUE).
(1) ĠU L 130, 17.5.2019, p. 55.